cyanic-selkie/wikianc huggingface dataset:
கரஞ்சா ஆறு
மேற்கோள்கள்
பகுப்பு:கர்நாடக ஆறுகள் பகுப்பு:தெலங்காணா ஆறுகள்
அணைக்காடு ஊராட்சி
அணைக்காடு ஊராட்சி (Anaikkadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பட்டுக்கோட்டை வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:தஞ்சாவூர் மாவட்டத்திலுள்ள கிராமங்கள்
நீர்க்காரம்
நீர்க்காரம் என்பவை கார உலோகங்கள் (உதாரணம்: இலித்தியம், சோடியம், பொட்டாசியம், ருபீடியம், சீசியம் போன்றவை) ஐதராக்சைடுகளுடன் சேர்ந்து உருவாகும் சேர்மங்களைக் குறிக்கும் சொல்லாகும். ஆல்கலிகள் சிவப்பு லிட்மசை நீல நிறமாக மாற்ற வல்ல வலிமையான காரங்களாகும். இவை அமிலங்களுடன் வினைபுரிந்து நடுநிலையான உப்புக்களைத் தருகின்றன. இவை எரிதன்மையுடையவையாகவும் மற்றும் உயிருள்ள திசுக்களை அரிக்கும் தன்மை உடையனவாகவும் காணப்படுகின்றன. நீர்க்காரம் என்ற சொல்லானது கார மண் உலோகங்களின் (பேரியம், கால்சியம், இசுட்ரான்சியம் போன்றவை) கரையக்கூடிய ஐதராக்சைடுகளையும், மற்றும் அம்மோனியம் ஐதராக்சைடையும் கூடக் குறிக்கப் பயன்படுகிறது. உண்மையில் நீர்க்காரம் என்ற சொல்லானது சோடியம் அல்லது பொட்டாசியத்தைத் தரக்கூடிய தாவரங்கள் எரிக்கப்பட்டுக் கிடைக்கும் சாம்பலைக் குறிக்கக்கூடியதாகும்.
நீர்க்காரங்களின் பொதுவான பண்புகள்
நீர்க்காரங்கள் அனைத்துமே அறீனியசு காரங்களாகும். இவை நீரில் கரைக்கும் போது ஐதராக்சைடு அயனிகளைத் (OH−) தரவல்லவை. பொதுவான காரத்தன்மையுள்ள ஆல்கலி நீர்க்கரைசல்களின் பொதுவான பண்புகள் பின்வருமாறு:
நீர்க்காரங்கள் மற்றும் காரங்கள் இவற்றுக்கிடையேயான வேறுபாடு
"காரம்" மற்றும் "நீர்க்காரம்" என்ற சொற்கள் வேதியியல் மற்றும் வேதிப் பொறியியல் தவிர பொதுவெளியில் அடிக்கடி ஒன்றுக்கு மாற்றான மற்றொன்றாக பயன்படுத்தப்பட்டு வருகின்றன. நீர்க்காரம் என்ற கருத்துக்கான மேலும் குறிப்பிடப்பட்ட பல்வேறு வரையறைகள் உள்ளன. வழக்கமாக, காரங்கள் என்ற வகைப்பாட்டின் உட்பிரிவாக நீர்க்காரங்கள் வரையறுக்கப்படுகின்றன.
நீர்க்கார உப்புகள்
நீர்க்கார உப்புகள் நீர்க்கார உலோகங்களின் கரையக்கூடிய ஐதராக்சைடுகள் ஆகும். இவற்றில் சில உதாரணங்கள்:
விச்சூர் ஊராட்சி, திருவள்ளூர்
விச்சூர் ஊராட்சி (Vitchoor Gram Panchayat), தமிழ்நாட்டின் திருவள்ளூர் மாவட்டத்தில் உள்ள சோழவரம் ஊராட்சி ஒன்றியத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4399 ஆகும். இவர்களில் பெண்கள் 2235 பேரும் ஆண்கள் 2164 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கில்ஜித்-பல்டிஸ்தான் மாவட்டப் பட்டியல்
மேற்கோள்கள்
பகுப்பு:வடக்கு நிலங்கள்
பந்தோரா, கோவா
பந்தோரா (Bandora) என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் பாண்டா தாலுக்காவில் உள்ள ஒரு  கணக்கெடுப்பில் உள்ள ஊராகும்.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பந்தோரா நகரின் மொத்த மக்கள் தொகை 12,264 ஆகும். இம்மக்கள் தொகையில் 54% பேர் ஆண்கள் மற்றும் 46% பேர் பெண்கள் ஆவர். பந்தோரா நகரின் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 59% எண்னிக்கையும் பெண்கள் 41% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.
தொல்பொருளியல்
சமண சமயத்தின் 22 ஆவது தீர்த்தங்கரர் நேமிநாதருடைய ஒரு பண்டைய சமணக் கோயில் இங்கு கண்டறியப்பட்டுள்ளது. கி.பி 1425 ஆம் ஆண்டு காலத்தைச் சார்ந்த இக்கோயில் தற்பொழுது ஒரு தொல்பொருள் தளமாக விளங்குகிறது.
மேற்கோள்கள்
பகுப்பு:கோவா மாநிலத்திலுள்ள ஊர்களும் நகரங்களும் பகுப்பு:வடக்கு கோவா மாவட்டம்
மார்கேரிடா சட்டமன்றத் தொகுதி
மார்கேரிடா சட்டமன்றத் தொகுதி (Margherita Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது திப்ருகார் மக்களவைத் தொகுதியில் அடங்குகிறது.
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:அசாம் சட்டமன்றத் தொகுதிகள்
அடிநா அழற்சி
அடிநா அழற்சி (tonsillitis) என்பது தொண்டைக்கு மேல் அடிநாச் சதைகளில் ஏற்படும் ஒரு நோய்த்தாக்கமாகும். இத்தாக்கம் முனைப்பானதாகவோ நாட்பட்டதாகவோ அமையலாம். முனைவான அடிநா அழற்சி வேகமாக வரும். அது அடிக்கடி தொண்டைப் புண், காய்ச்சல், அடிநாத் தடிப்பு, விழுங்குவதில் சிக்கல், கழுத்து சுற்றியுள்ள நிணநீர்க்கணுத் தடித்தல் பொன்றவற்றை ஏற்படுத்தும். ஏற்படும் சிக்கலாக, வயிற்றறைச் சீழ்க்கட்டி ஏற்படலாம்.
அடிநா அழற்சி வழக்கமாக, பேரளவில் நச்சுயிரித் தொற்றாலேயே ஏற்படுகிறது; குச்சுயிரித்(நுண்ணுயியிரித்) தொற்றும் 5% முதல் 40%  அளவுக்கு அடிநா அழற்சி நேர்வுகளை உருவாக்குகிறது. ஏ வகை சங்கிலி நுண்னுயிரியால் ஏற்படும் நோய் சங்கிலி நுண்ணுயிரி அடிநா அழற்சி எனப்படும். இது தொண்டைக் குச்சுயிரித் தொற்று எனவும் அழைக்கப்படும். அரிதாக, நைசீரியா வெட்டைநோய், கோரின்குச்சுயிரி தொண்டை அடைப்பான், அல்லது குருதிக் குச்சுயிரிக் குளிர்காய்ச்சல் வகைநுண்ணுயிரிகளும் இந்நோய்க்குக் கரணமாகலாம். இந்தத் தொற்று மக்களிடையே வழமையாக காற்று ஊடாகவே பரவுகிறது. சென்ட்டார் மதிப்பெண் முறை தனியான காரணங்களைப் பிரித்துணர வழிவகுக்கும். இதை தொண்டைப்பத வளர்ச்சி ஓர்வாலோ விரைந்த ஏ வகைச் சங்கிலி நுண்ணுயிரி ஓர்வாலோ உறுதிப்படுத்தலாம்.
நோய் அறிகுறிகளையும் நோய்ச்சிக்கல்களையும் குறைக்கவும் மருத்துவம் செய்யப்படுகிறது. வலியைக் குறைக்க பாராசிட்டாமுல்(அசெட்டாமினோஃபென்), இபுப்புரோஃபென் மருந்துகளைப் பயன்படுத்தலாம். தொண்டை கரகரப்புடனுள்ள அழற்சிக்கு வாய்வழி பெனிசிலின் உட்கொள்ளல் பொதுவாகப் பரிந்துரைக்கப்படுகிறது. பெனிசிலின் ஒவ்வாமை உள்ளவருக்கு, செஃபலோபோரின்களையோ மேக்கிரோலைடுகளையோ பயன்படுத்தலாம். சிறுவர்களில் அடிக்கடி அடிநா அழற்சி ஏற்படுகையில் அடிநாச் சதை நீக்க அறுவை ஓரளவு எதிர்கால நோய்ப்பீடிப்பு வாய்ப்பைக் குறைக்கிறது.
ஆண்டின் ஏதாவதொரு பருவத்தில்(மும்மாதத்தில்) ஏரக்குறைய 7.5% பேருக்கு தொண்டைக் கரகரப்பு ஏற்படுகிறது. இவர்களில் 2% பேர் அடிநா அழற்சிக்காக மருத்துவரை ஒவ்வோராண்டும் செல்கின்றனர். இது பள்ளிச் சிறாருக்குக் குளிர்பருவத்தின் மிகக் குளிர்ந்த மாதங்களில் ஏற்படுகிறது. The majority of people recover with or without medication. பொதுவாக ஒரு வாரத்துக்குள் அறிகுறிகள் 82% பேருக்கு மறைந்துவிடுகிறது. நோய்த்தொற்று நச்சுயிரிவகையாகவோ குச்சுயிரிவகையாகவோ இருக்கலாம். உயிர்க்கொல்லி மருந்துகள் தொண்டைக் கரகரப்பையும் தலைவலியையும் குறைக்கின்றன[ ஆனால், அறிகுறிகளின் குறைதலுக்கும் உயிர்க்கொல்லிகளின் இடர்தரு வல்லமைக்கும் இடையில் உள்ள சமனிலையைக் கவனிக்க வேண்டும்.
வகைகள்
இரு வகையான அடிநா அழற்சிகள் இருக்கின்றன: அவை கடும் நா அழற்சி, நாட்பட்ட நா அழற்சி என்பனவாகும். கடும் அடிநா அழற்சி நச்சுயிரிகளால் (தீ நுண்மங்களால்) தோன்றுகின்றன. குறைந்த கடுமை குறைந்த அடிநா அழற்சி ஆக்டினோமைசெசு தொற்றால் ஏற்படுகிறது. நாட்பட்ட அடிநா அழற்சிக்கு மருத்துவம் ஏதும் மேற்கொள்ளப்படாமல் இருந்தால் நீண்ட காலத்துக்கு அது நீடித்திருக்கும், ஆடிநா அழற்சிகள் பெரும்பாலும் பெரும்பாலும் நுண்ணுயிரி (குச்சுயிரி) சார்ந்த தொற்றால் ஏற்படுகின்றன.
நோய்க்குறிகளும் அறிகுறிகளும்
அடிநா அழற்சியின் நோய் அறிகுறிகளில் கடும் தொண்டைப் புண் (காதுவலி ஏற்படலாம்), விழுங்குதல் நிகழ்வில் வலி, இருமல், தலைவலி, தசைபிடிப்பு நோய் (தசை வலிகள்), காய்ச்சல், குளிர்நடுக்கம் ஆகியன உள்ளடங்கும்.. .அடிநா அழற்சி சிவந்த, வீங்கிய அடிநாச் சதையால் அறியப்படுகிறது, அதில் சீழ்க்குரிய கசிவு வெள்ளைத் திட்டுகளின் மேற்பூச்சாகக் காணப்படும் (அதாவது சீழ்ப்பூச்சு அமையும்). கண்கள், முகம், கழுத்தில் வீக்கங்கள் ஏற்படலாம். ]]
சில நிலைமைகளில் அடிநா அழற்சியின் நோய் அறிகுறிகள், பேச்சு வழக்கில் இது மானோ (அமெரிக்கா) அல்லது நாளக் காய்ச்சல் (மற்ற இடங்களில்) என்றழைக்கப்படும் தொற்று ஒற்றைக் கலக்கரு அழற்சி(மானோநியூக்ளியோசிஸ்) நோய் அறிகுறிகளுடன் குழப்பிக்கொள்ளப்படும். சுரப்பிக்குரிய காய்ச்சலுக்கான பொதுவான நோய் அறிகுறிகளில் அடங்குபவை பசியின்மை, மண்ணீரல் பருத்தல், நிணநீர் கணுக்கள் தடித்தல், கடும் தொண்டைப் புண், சிலநேரங்களில் சீழ்க் கசிவின் திட்டுகள் ஆகியன உடனிருக்கும்.. . அடிநா அழற்சியை உருவாக்கும் குச்சுயிரித் (நுண்ணுயிரித்) தொற்றுகள் காய்ச்சலும் தடிப்பும், வாந்தி, அடிநாச் செம்பொட்டுகள், சீழ் ஆகியவற்றை உருவாக்கும்.
அடிநா அழற்சியை உருவாக்கும் பல நச்சுயிரித் தொற்றுகள்l இருமல் தொடர்மூக்கொழுகல், கரகரத்த குரல் அல்லது வாய், தொண்டை வெடிப்புகளை உருவாக்குகின்றன.
கடும் அடிநா அழற்சி நுண்ணுயிரிகள், நச்சுயிரிகள் இரண்டினாலும் ஏற்படுகிறது, மேலும் அது விழுங்கும்போது காது வலி, தீ நாற்றம், ஒழுகற் தொண்டைப் புண், காய்ச்சல் போன்ற நோய் அறிகுறிகளைக் கொண்டிருக்கும். இந்த நிலையில் அடிநாச் சதையின் மேற்புறம் நல்ல சிவப்பு நிறமாக இருக்கும் அல்லது சாம்பல்நிற வெள்ளை மேற்பூச்சைக் கொண்டிருக்கும், அதே நேரத்தில கழுத்தில் இருக்கும் நிணநீர் கணுக்கள் வீக்கமடைந்திருக்கும். கடுமையான அடிநா அழற்சியின் மிகப் பொதுவான வடிவமாக இருப்பது ஸ்ட்ரெப் தொண்டை, இதை தோல் வெடிப்பு, சளிக் காய்ச்சல், காது நோய்த்தாக்கம் போன்ற நோய்அறிகுறிகளால் அறியலாம். இந்தக் குறிப்பிட்ட அடிநா அழற்சி இடர்ப்பாட்டுக்கு சிகிச்சையளிக்கப்படாவிட்டால் இதய வால்வுகள் மற்றும் சிறுநீரகங்கள் சேதமடையும் பாதிப்பினை ஏற்படுத்தும். நிணநீர் கணுக்கள், மூக்கு அடிச்சதை வளர்ச்சி பெரிதாவதுடன் இந்த நிலைமைகளில் உச்சநிலையிலான சோர்வு மற்றும் மனஉலைவும் கூட ஏற்படும்.
நாட்பட்ட அடிநா அழற்சி என்பது அடிநாச் சதையில் இருக்கும் ஒரு தொடர்நிலை நோய்த்தாக்கமாகும். இந்த நோய்த்தாக்கம் மீண்டும் மீண்டும் ஏற்படுவதால், அடிநாச் சதையில் சிறு பள்ளம் அல்லது குழி உண்டாகி அதில் நுண்ணுயிரித் தொற்று தங்கிவிடும். அடிக்கடி சிறிய தீநாற்றமுடைய கட்டிகள்இந்தச் சிறு பள்ளங்களில் காணப்படுகின்றன, இவை உயர் அளவிலான சல்ஃபாவால் உருவாக்கப்படுகிறது. இந்தக் கற்கள் முழுத் தொண்டை அல்லது தொண்டையின் பின்புறத்தில் ஏதோவொன்று சிக்கிக்கொண்ட அறிகுறிகளை ஏற்படுத்தும். அழுகின முட்டையைப் போன்ற வாசனையுடைய (சல்ஃபா காரணமாக) அருவருப்பான மூச்சுயிர்ப்பு கூட இந்த நிலைமைக்கான ஒரு நோய் அறிகுறி. அடிநா அழற்சியின் காரணமாக அதனுடன் பொதுவாகத் தொடர்புடைய இதர நோய் அறிகுறிகளில் குறட்டைவிடுதலும் அமைதிகுலைந்த தூக்க முறைகளும் அடங்கும். அடிநாச் சதை பெரிதாகி தொண்டையின் இதரப் பகுதிகளுக்கு இடையூறு ஏற்படுத்தத் தொடங்கியதும் இந்த நிலைமைகள் உருவாகின்றன. இந்த வகையான நோய் காரணமாக ஒரு நபரின் குரல்வளம் பொதுவாக தாக்கமுறுகிறது, மேலும் ஒரு தனியரின் வழக்கமானக் கொண்டிருக்கும் குரல்பாங்கை மாற்றிவிடுகிறது. ஒருவருக்குத் தொண்டை கரகரப்பு மட்டுமே ஏற்படலாம், ஆனால் அடிநாச் சதையில் வீக்கம் இருக்கும்போது அல்லது வெப்பமூட்டத்துடன் இருக்கும்போது தொண்டை அதிகமாகக் பயன்படுத்தப்பட்டால் குரல்வளை அழற்சி ஏற்படுவதற்கான வாய்ப்புகள் இருக்கிறது. அடிநா அழற்சியுடன் ஏற்படும் இதர பொதுவற்ற நோய் அறிகுறிகளில் வாந்தி, மலச்சிக்கல், மயிர் ஒட்டிக்கொண்டதாக அல்லது பஞ்சுபோன்று இருப்பதாக உணரும் நாக்கு, வாய் திறப்பதில் கடினம், தலைவலிகள், உலர்ந்த அல்லது பஞ்சடைத்த வாய் போன்ற உணர்வு ஆகியவை அடங்கும்.
அடிநா அழற்சி உருவாகும் தனியர்களில் 10% பேருக்கு அடிநா அழற்சிக் கட்டிகளும் உருவாகின்றன.
காரணங்கள்
நச்சுயிரித் தொற்றுகளே40 முதல் 60% வரையிலான அடிநா அழற்சியை உருவாக்குகின்றன. பல நச்சுயிரிகள் அடிநா அழற்சியையும் சில ஏனைய தொண்டைப்பகுதி அழற்சியையும் உருவாக்குகின்றன. இவற்றில் அடினோ நச்சுயிரி, இரீனொ நச்சுயிரி,, கரோனா நச்சுயிரி, இன்ஃப்ளுவென்சா நச்சுயிரி,  இணை இன்ஃப்ளுவென்சா நச்சுயிரி, இடுப்புவீக்க நச்சுயிரி, சின்னம்மை நச்சுயிரி, எப்சுட்டைன் பார் நச்சுயிரி, உயிர்க்கல வீக்க நச்சுயிரி, மூச்சுயிர்ப்பு  சிங்சியல் நச்சுயிரி, சிற்றக்கி நச்சுயிரி ஆகியன அடங்கும். மாந்த ஏம நச்சுயிரித் தொற்றுக்கான தொடக்கநிலை துலங்கலாகக் கூட அடிநா அழற்சி தோன்றலாம்.எப்சுட்டைன் பார் நச்சுயிரி 1 முதல் 10% வரையிலான அடிநா அழற்சியை உருவாக்குகிறது.
அடிநா அழற்சி குச்சுயிரிகளாலும் ஏற்படலாம். குறிப்பாக, ஏ வகை பீட்டாக் க்ருதிச்சிதைவுச் சங்கிலிவகை நுண்ணுயிரிகளால் தொண்டைத் தொற்ரு உருவாகலாம். அடிநா அழற்சி நுண்ணுயிரிகளால் தொடக்கநிலை நச்சுயிரித் தொற்று உள்ளபோது உருவாகிறது. சங்கிலிவகை நுண்ணுயிர்க்கொல்லி மருத்துவத்துக்குப் பிறகு, அடிநா அழற்சி மீண்டால், இது அதே சங்கிலிவகை நுண்ணுயிரியாலேயே ஏற்படும்; இது மருத்துவம் போதுமானதாக இருக்கவில்லை என்பதைக் காட்டுகிறது. அரிதாகவே அமையும் சில வழக்கமான நுண்ணுயிரித் தொற்றுகளாக, சங்கிலி நுண்ணுயிரிக் குளிர்க்காய்ச்சல்]', பூஞ்சைக் கணியக் குளிர்க்காய்ச்சல், கிளாமிடியா குளிர்க்காய்ச்சல், போர்டெடெல்லா கக்குவான்,   ஊசியுரு நுண்ணுயிரித் தொற்று சிவ., கோர்னி நுண்ணுயிரித் தொண்டை அடைப்பான், திருகுநூல் தொற்ரு நோய்(கிரந்தி நோய்),  நைசீரியா வெப்புநோய்'' ஆகியன ஏற்படலாம்.
உயிரகவெறுப்பு நுண்ணுயிரிகள் அடிநா அழற்சியின் கடுமையைத் தூண்டுவதில் பங்கேற் பதாக பல மருத்துவமனை ஆய்வுகள் அறிவித்துள்ளன.
சிலவகை அடிநா அழற்சி சுருள்நுண்ணுயிரிகளாலும் திருகுநூற் குச்சுயிரிகளாலும் அடிநா அழற்சி உருவாகலாம். இவை வின்செட் தொண்டை அடைப்பு அல்லது பிளவுட்-வின்சென்ட் நெஞ்சுவலி எனப்படுகின்றன.
அடிநாச் சதைக் குருதி வெள்ளுயிர்க்கலங்களின் எதிர்ப்பாற்றல் ஏ2 வகை பாசுப்போ கொழுப்புச் சிதைப்பு நொதி போன்ற உயிர்க்கல இயக்கிகளை உருவாக்கி நச்சுயிரிகளையும் நுண்ணுயிரிகளையும் அழிக்கின்றன. இதனாலும் காய்ச்சல் ஏற்படும். இத்தொற்று தொண்டையிலும் அதைச் சூழ்ந்த பகுதிகளிலும் இருப்பதோடு அழற்சி குரல்வளைக்கும் பரவும்.
நோயறியும் முறைகள்
அடிநா அழற்சிக்கும் தொண்டைக்குழியிலும் அதற்கு அருகாமையிலும் ஏற்படும் தொற்றுகள் உருவாக்கும் அழற்சிகளுக்கும் இடையில் தெளிவான வேறுபாடேதும் அமைவதில்லை. மெனவே, கடும் கரகரப்புள்ள தொண்டை நோயை அடிநா அழற்சி, தொண்டைக்குழி அழற்சி, அல்லது அடிநா- தொண்டை அழற்சி ( அல்லது தொண்டை, அடிநா அழற்சி என) மருத்துவ நோய்நாடல் சார்ந்து பலஆறு அழைக்கலாம்.
ஏ வகைப் பீட்டா சங்லிலிக் குச்சுயிரித்(GABHS) தொற்றுவழி ஏற்படும் அடிநா அழற்சி நோயறிய தொண்டைப்பதம் எடுத்து அதை குருதி அகார் ஊடகத்தில் இட்டு ஆய்வு செய்து உறுதிப்படுத்தலாம். ஓர்வுகளின் தன்னியபுகளாலும் உயிரிக்கொல்லி மருந்து ஓர்வுக்கு முன் உட்கொண்டிருந்தாலும் ஆய்வு முடிவுகள் சற்றே எதிர்மறையாக அமைய வாய்ப்புள்ளது. நோயின் அடையாளத்தை உறுதி 24 முதல் 48 மணி நேரப் பத ஆய்வு தேவை. 10 முதல் 60 மணித்துளி விரைவு சலிப்பு ஓர்வுகளும் உள்ளன. அவற்றின் அறிதிறம் 85–90% ஆக அமைகிறது. அறிகுறிகளே இல்லாத 40% அளவு பேருக்கு தொண்டைப்பத ஆய்வு நோயுள்ளதாக காட்டுகிறது. எனவே, மருத்துமனை நடைமுறையில் வழக்கமாக தொண்டைப்பத ஆய்வு ஏ வகைப் பீட்டா சங்லிலிக் குச்சுயிரித்(GABHS) தொற்றை அறிய பயன்படுத்துவதில்லை.
ஏ வகைப் பீட்டா சங்லிலிக் குச்சுயிரித்(GABHS) தொற்றுவழி ஏற்படும் அடிநா அழற்சி நோயறியும் விரைந்த சலித்தல் ஓர்வுகளின் தொண்டைப்பத முடிவுகள் எதிர்மறையாக அமையும்போது குச்சுயிரி வளர்ச்சி ஓர்வு கட்டாயமாகிறது. ஏ வகைப் பீட்டா சங்லிலிக் குச்சுயிரித்(GABHS) தொற்று முன்னர் இருந்தமையை தெளிவாக உறுதிப்படுத்தும் சான்றாக, கடும் தொற்றுக்குப் பின் செய்யப்படும் ASO எனும் சங்கிலிக் குச்சுயிரிஎதிர்ப்பொருள் வடிப்புமுறை அமையும். இதில் ஓ வகை சங்கிலி நுண்ணுயிரி சிதைவின் உயர்வே முன்பு இவ்வகைத் தொற்று இருந்ததைச் சுட்டுகிறது. இந்த ஆய்வு ஏ வகைப் பீட்டா சங்லிலிக் குச்சுயிரித்(GABHS) தொற்றைத் தெளிவாக உறுதிப்படுத்தும் வழிமுறையானாலும், இது அடிநா அழற்சியை உறுதிப்படுத்தாது.
ஒற்றைக் கலக்கருமிகை அல்லது நாளக்காய்ச்சல் நோய் உள்ள நிலையில் முழுக் குருதிக்கல எண்ணிக்கையில் நிணநீர்க்கல எண்ணிக்கை கூடுவதைக் க்கன்டறிய, எப்சுட்டைன் பார் நச்சுயிரி (ஊணீரியல்) ஓர்வை மேற்கொள்ளலாம். சிரையூடாக உயிர்க்கொல்லி தர மருத்துவமனையில் சேர்த்தவருக்கு மட்டுமே குருதி ஆய்வுகள மேர்கொள்ளப்படும்.
குயெர்ன்சி
குயெர்ன்சி அல்லது அதிகாரப்பட்சமாக  குயெர்ன்சி பலிவிக் நோமண்டிக்கு அப்பால் ஆங்கிலக் கால்வாயில் அமைந்துள்ள பிரித்தானிய முடிச்சார்பாகும். இம்மண்டலத்தில் குயெர்ன்சி தீவு உட்பட அல்டேர்னி, சார்க், ஏர்ம், பிரெக்கு, சேதௌ, புரௌவ், லைகௌ ஏனைய சிறிய தீவுகள் இம்மண்டலத்தில் அடங்குகின்றன. இத்தீவுகளின் பாதுகாப்பு ஐக்கிய இராச்சியத்தின் பொறுப்பாகும் எனினும் இத்தீவுகள் ஐக்கிய இராச்சியத்தின் ஒரு பகுதியல்ல. மாறாக மாண் தீவைப் போல இம்மண்டலம் ஐக்கிய இராச்சிய முடியின் நேரடி சொத்தாகும். குயெர்ன்சி ஐரோப்பிய ஒன்றியத்தின் ஒரு உறுப்பினரல்ல. குயெர்ன்சி தீவு 10 பங்குகளாக பிரிக்கப்பட்டுள்ளது. குயெர்ன்சி பலிவிக் யேர்சி பலிவிக்குடன் இணைத்து கால்வாய் தீவுகள் என அழைக்கப்படுகிறது.
அடிநா அழற்சி
நோயறியும் முறைகள்
வலியும் விழுங்கற்சிக்கலும் உள்ளபோது, குரல்வளை அழற்சித் திரையும் மீக்குரல்வளை அழற்சியும் நிலவலை அறிய, மூக்குள்நோக்கியால் ஆய்வு செய்யலாம். நோயறிதலில் சிறுவருக்கு மூக்குள்நோக்கியைப் பயன்படுத்துவதைத் தவிர்க்க வேண்டும்.
குயெர்ன்சி
பகுப்பு:குயெர்ன்சி
அடிநா அழற்சி
மருத்துவ முறைகள்
அடிநா அழற்சி நச்சுயிரிகளால் உருவானால், மருத்துவம் ஏதும் தேவைப்படாது; ஏனெனில், அடிநா அழற்சி ஒரு நச்சுயிரித் தொற்றால் ஏற்படுமானால், நோய்வாய்ப்படுதலின் நீட்டிப்பு அதில் ஈடுபட்டுள்ள நச்சுயிரித் தொற்றைச் சார்ந்திருக்கிறது. வழக்கமாக ஒரே வாரத்திற்குள் முழுமையான உடல் நலம் பெற்றுவிடும்; எனினும், சில அரிதான நோய்த்தாக்கங்கள் இரு வாரங்கள் வரை நீடித்திருக்கும்.
உயிர்க்கொல்லி மருந்துகள்
அடிநா அழற்சி சங்கிலி வகை நுண்ணுயிரிகளால் ஏற்பட்டால் நுண்ணுயிர்க்கொல்லிகளைத் தரலாம்; பெனிசிலின், அமாக்சிலின் ஆகியன தரப்படும். நோய்க்கடுமையானால், செபலோசுபோரின்,  மார்க்கோலைடு ஆகியவை பெனிசிலினுக்க மாற்றாக தருவது நல்லது. பெனிசிலின் ஒவ்வாமை உள்ளவர்களுக்கு மார்க்கோலைடுகளான அசித்ரோமைசின் அல்லது எரித்ரோமைசின் தரலாம். நுண்ணுயிரி அடிநா அழற்சிக்கு பெனிசிலின் மருந்து பொய்த்தால், கிளின்டாமைசின் அல்லது அமாக்சிலின்கிளவுலனேட் மருந்துகளைத் தரலாம். தொண்டைச் சதை இழையங்களில் வாழும் பால்ம நொதிகளை உருவாக்கும் உயிரக வேட்பு, உயிரக வெறுப்புக் குச்சுயிரிகள், ஏ வகை சங்கிலி நுண்ணுயிரிகளைப் பெனிசிலினிடம் இருந்து காக்கின்றன. அடிநா அழற்சிக்குத் தரும் நுண்ணுயிர்க்கொல்லி மருந்து வகைகளின் செயற்பாட்டில் வேறுபாடுகள் எதுவும் கணிசமாக அமைவதில்லை. விழுங்கற்சிக்கல் உள்ளவருக்கும் வேறு கடுஞ்சிக்கல்கள் உள்ளவருக்கும் நுண்ணுயிர்க்கொல்லி மருந்துகளைச் சிரைக்குழலூடாக ஊசிவழி செலுத்தலாம்.மழற்சிக்கான கடுஞ்சிக்கல்கல் குறைந்து, விழுங்கல் எளிதானதும் வாய்வழி நுண்ணுயிர்க்கொல்லிகளைப் பயன்படுத்தலாம். Antibiotic treatment is usually taken for seven to ten days.
தொண்டைச் சதை இழையங்களில் வாழும் பால்ம நொதிகளை உருவாக்கும் உயிரக வேட்பு, உயிரக வெறுப்புக் குச்சுயிரிகள், ஏ வகை சங்கிலி நுண்ணுயிரிகளைப் பெனிசிலினிடம் இருந்து காக்கின்றன. அடிநா அழற்சிக்குத் தரும் நுண்ணுயிர்க்கொல்லி மருந்து வகைகளின் செயற்பாட்டில் வேறுபாடுகள் எதுவும் கணிசமாக அமைவதில்லை. விழுங்கற்சிக்கல் உள்ளவருக்கும் வேறு கடுஞ்சிக்கல்கள் உள்ளவருக்கும் நுண்ணுயிர்க்கொல்லி மருந்துகளைச் சிரைக்குழலூடாக ஊசிவழி செலுத்தலாம். அழற்சிக்கான கடுஞ்சிக்கல்கல் குறைந்து, விழுங்கல் எளிதானதும் வாய்வழி நுண்ணுயிர்க்கொல்லிகளைப் பயன்படுத்தலாம். 7 முதல் 10 நாட்கலுக்கு உயிரிக்கொல்லி மருந்துகள் வழி ம்ந்ருத்துவம் மேற்கொள்ளலாம்.
வலிக்கான மருந்துகள்
சிறுவருக்கும் முதிர்ந்தோருக்கும் அடிநா அழற்சியால் ஏற்படும் தொண்டை வலிக்குப் பாராசிட்டாமுலையும் பருவகமல்லாத அழற்சித் தடுப்பு மருந்துகளையும்(NSAID)  பயன்படுத்தலாம். கோடைன் மருந்து 12 அகவைக்குக் கீழான சிறுவருக்கும் அடிநாச் சதைநீக்க அறுவை செய்தவருக்கும் தருவதைத் தவிர்க்கவேண்டும். வலிநீக்கத்துக்கு இபுப்புரோஃபென் போன்ற பருவகமல்லாத அழற்சித் தடுப்பு மருந்துகளும் (NSAID) கோடைன், டிராமடோல் போன்ற ஒப்பியியாயிடு மருந்துகளும் சம வல்லமையோடு வலிநீக்கத்தில் நல்ல விளைவுகளைத் தருகின்றன; என்றாலும், வலி மருந்துகளைத் தருகையில் முன்னெச்சரிக்கையோடே செயல்பட வேன்டும். பருவகமல்லாத அழற்சித் தடுப்பு மருந்துகள் (NSAID) மருந்துகள் வயிற்றுப் புண்ணையும் சிறுநீரகச் சிதைவையும் ஏற்படுத்துவனவாகும். ஒப்பியியாயிடுகள் மூச்சுயிர்ப்பு இறக்கத்தை சிலருக்கு தரவல்லது. மயக்க மருந்தால் வாயைக் கழுவியும் நோய் அறிகுறிகளை குறைக்கலாம்.
புறணிப் பருவகங்கள்
புறணிப் பருவகங்கள் அடிநா அழற்சி வலியைக் குறைத்து 24 முதல் 48 மணி நேரத்துக்குள் அறிகுறிகளைக் குறைக்கின்றன. மருந்துகளை விழுங்குவதில் சிக்கல் இல்லாதபோது, வாய்வழி மருந்துகளே பரிந்துரைக்கப்படும்.
அறுவை மருத்துவம்
ஓராண்டில் 5 தடவைகளுக்கு மேல் அடிக்கடி அடிநா அழற்சி ஏற்பட்டாலோ அல்லது விழுங்க முடியாத அளவுக்கு அடிநாச் சதை வீங்கி வலித்தாலோ அடிநாச் சதைகளை அறுவை வழியாக நீக்கலாம்.
சிறுவர்களில் அடிக்கடி ஏற்படும் அடிநா அழற்சிக்கு அறுவையால் அடிநாச் சதைநீக்கல் ஓரளவுக்கே நலம் தருகிறது.
நாட்பட்ட அடிநா அழற்சி நிலைமைகளிலும் அடிநாச் சதைநீக்க அறுவை ஒரு தேர்வாக அமையும்.
அடிநா அழற்சியின் பல நிலைமைகளில், வீக்கமேற்பட்ட அடிநாச் சதை ஏற்படுத்தும் வலிக்குத் தற்காலிக தீர்வாக தாக்குதலுக்குட்பட்ட இடத்திற்கான மயக்க மருந்தூட்டம் தேவைப்படுகிறது. இந்த நோக்கத்திற்காக விஸ்கோஸ் லிடோகெய்ன் கரைசல்கள் அவ்வப்போது பரிந்துரைக்கப்படுகின்றன, மேலும் பென்ஸோகேய்ன், லிக்னோகேய்ன், பென்ஸிடாமைன், ஃப்ளூபிஃபரோஃபென் அடங்கியிருக்கும் தொண்டை மயக்கமருந்து மாத்திரைகள் மருத்துவர் பரிந்துரையில்லாமலேயே பரவலாகக் கிடைக்கப்பெறுகிறது.
அடிநாச் சதைக் கட்டியால் துன்பப்பட்டுக்கொண்டிருந்தால் பால், பனிக்குழைவை, தயிர் முதலான குளிர்வான பால்பொருட்களைத் தவிர்க்க வேண்டும்.
நோய் வாய்ப்புகள்
பெனிசிலின் 1940 களில் உருவாக்கப்பட்டதும், சங்கிலி நுண்ணுயிரி அடிநா அழற்சியின் கீல்வாதக் காய்ச்சலையும் கட்டற்ற சைடன்காம் நரம்பு வலி, இதய நோயின் பால் அக்காய்ச்சலின் பேரளவு விளைவுகளையும் கட்டுபடுத்தலாகவே உள்ளது.
நோய்த்தாக்கத்தின் போது அடிநாச் சதையின் பக்கவாட்டில் சீழ்க்கட்டி ஏற்படலாம், இது வழக்கமாக அடிநா அழற்சி ஏற்பட்ட பல நாட்கள் கழிந்தபின்னரே உருவாகும். இது தொண்டைச் சதை சீழ்க்கட்டி அல்லது வீக்கம் என்று கூறப்படுகிறது. அரிதாக, இந்த நோய்த்தாக்கம் அடிநாச் சதையையும் தாண்டிப் பரவலாம், இது உள்ளமைந்த கழுத்துப்பெருஞ்சிறைகளில் நோய்த்தாக்கமும் வீக்கமும் ஏற்படுத்தி, இலெமியர்ரெசு நோய்த்தொகை குருதி நச்சுமிகை எனும் நோய்ப் பரவலை அதிகரிக்கும்.
நோய்ப்பரவலியல்
இனம், குடிவகை(இனக்குழு) சாராமல் அடிநா அழற்சி உலகில் எப்பகுதிலும் ஏற்படுகிறது. பெரும்பாலான சிறுவருக்கு அவர்களது இளம்பருவத்தில் ஒருமுறை அடிநா அழற்சி வருகிறது. இது இரண்டு அகவைக்கு முன் வருவதில்லை. இது பெரிதும் 4 இல் இருந்து 5 அகவை இடையில் ஏற்படுகிறது. குச்சுயிரித் தொற்று இதற்குப் பிந்தைய ஆண்டுகளில் தோன்றுகிறது.
சமூகமும் பண்பாடும்
மக்கள் வழக்கில் தமிழில் இது உள்நாக்கு வளர்ச்சி அல்லது தொண்டைக்குழிச் சதை எனப்படுகிறது. கிரேக்க மொழியில் இது இப்போக்கிரட்டிசு சதை(Hippocratic Corpus) எனப்படுகிறது.
திரும்பி அடிக்கடி வரும் அடிநா அழற்சி குரல்வளத்தைத் தாக்கி, குரல்வளம் சார்ந்த தொழில்முறைகளுகுக் இன்னல் விளைவிக்கிறது.
வெளி இணைப்புகள்
பகுப்பு:அழற்சி பகுப்பு:மூளை மரபியல் கோளாறுகள் பகுப்பு:தொற்று நோய்கள் பகுப்பு:நோய்கள்
தில்லி - லாகூர் பேருந்து
கார்கில் போருக்குப் பின்னரும் இந்த பேருந்து இயக்கப்பட்டது. இந்திய நாடாளுமன்றத்தின் மீதான் தாக்குதலை ஒட்டி, எல்லையில் பதற்றம் நிலவியதால் பேருந்து நிறுத்தப்பட்டது.
இந்தியப் பிரிவினைக்குப் பின்னர், இருநாடுகளுக்குமான போக்குவரத்தில் விரிசல் விழுந்தது. இரு நாடுகளில் வசிக்கும் உறவினர்களுக்காகவும், வர்த்தக, சுற்றுலா நோக்கத்திற்காகவும் சம்ஜவுதா விரைவுத் தொடருந்து இயக்கப்பட்டதைத் தொடர்ந்து, இந்த பேருந்தும் இயக்கப்படுகிறது.
சான்றுகள்
பகுப்பு:இந்தியாவில் போக்குவரத்து பகுப்பு:பாக்கித்தான் பகுப்பு:இலாகூர்
குப்ஜா ஆறு
குப்ஜா ஆறு (Kubja River) என்பது மேற்கு இந்தியாவில் கருநாடக மாநிலம் குந்தாபுரா மற்றும் குங்குல்லி வழியாகப் பாயும் ஒரு ஆறாகும். இது சௌபர்னிகா நதி, வாராகி ஆறு, சக்ரா ஆறு மற்றும் கேதகா ஆற்றுடன் கலந்து அரபிக்கடலில் கலக்கிறது. குப்ஜா, சௌபர்னிகா, வாராகி, சக்ரா மற்றும் கேதகா ஆறு ஆகிய இந்த நதி அமைப்பு, அண்டை பகுதிகளில் பாசனத்திற்கான கணிசமான பயன்பாட்டினைக் கொண்டுள்ளது. இந்த ஆறு புனிதமாக கருதப்படுகிறது. பக்தர்கள் ஆற்றங்கரையில் பல்வேறு இடங்களில் புனித நீராடி, பிரார்த்தனை செய்து வருகின்றனர்.
மேற்கோள்கள்
பகுப்பு:கர்நாடக ஆறுகள்
ஜோசப் வில்சன் ஸ்வான்
ஜோசப் வில்சன் ஸ்வான் இங்கிலாந்தைச் சேர்ந்த இயற்பியலாளர் மற்றும் வேதியியலாளர். மின்சார விளக்குக்கான வெற்றிடத்தைக் கொண்ட மின் குமிழொன்றை முதலில் உருவாக்கியவர். மின் ஒளி விளக்கைப் பற்றிய தனது கண்டுபிடிப்புகள் பற்றி ஸ்வான் 18 டிசம்பர் 1878 அன்று டைனேயில் உள்ள நியூகேஸில் என்ற இடத்தில் விரிவுரை ஆற்றினார். ஆனால் 1880 வரை தான் கண்டறிந்த மின் விளக்கிற்காக காப்புரிமை பெறவில்லை. அதன் பின்னரே 1880 அன்று தாமசு ஆல்வா எடிசனால் காப்புரிமை பெறப்பட்டது. 1881 ல், லண்டனில் உள்ள வெஸ்ட்மின்ஸ்டர் நகரத்தில் சேவாய் திரையரங்கில், ஸ்வான் மின்சாரம் மூலம் தனது மின்விளக்கை எரியவிட்டார். உலகில் நாடகம் மற்றும் பொது அரங்குகளில் மின் விளக்கு எரிந்தது இதுவே முதல் முறையாகும்
1904 ஆம் ஆண்டில், இங்கிலாந்து மன்னர் ஏழாம் எட்வர்ட் என்பவரால் ஜோசப் ஸ்வானுக்கு 'சர்' என்னும் வீரப்பட்டம் வழங்கப்பட்டது. இங்கிலாந்தின் ராயல் சொசைட்டி 'ஹுக்த்ஸ் பதக்கம்' வழங்கியது. மற்றும் பாராசெயூட்டிகல் சொசைட்டி ஜோசப் ஸ்வானை கெளரவ உறுப்பினராக ஏற்றுக் கொண்டது. பிரான்சு அரசாங்கம் லீஜன் டி ஹானர் (Légion d'honneur) எனப்படும் சிறப்பை வழங்கியது குறிப்பிடத்தக்கது. 1881 ல் பாரிஸ் ஒரு சர்வதேசக் கண்காட்சியில் ஜோசப் ஸ்வானின் கண்டுபிடிப்புகள் அதில் இடம்பெற்றிருந்தன. மேலும் ஸ்வான் இந்த கண்டுபிடிப்புக்கு நன்றி தெரிவிக்கும் வகையில் பாரீஸ் நகரம் முழுதும் மின்சார விளக்குகளால் ஒளிர்ந்தது.
இளமை
ஜோசப் ஸ்வான் 1828 ஆம் ஆண்டு இங்கிலாந்து நாட்டில் பிசப்வேர்மௌத் எனுமிடத்தில் உள்ள பாலியன் ஹாலில் (தற்போது இது சுந்தர்லேண்ட் எனுமிடத்தில் ஒரு பகுதி) ஒரு எளிய குடும்பத்தில் பிறந்தார். தந்தை ஜான் ஸ்வான், தாயார் இசெபெல்லா கேமரூன் ஆவர். ஜோசப் ஸ்வான் தனது குடும்ப வறுமை நிலையிலும் இயற்பியல், வேதியல் ஆகிய இரண்டு துறைகளிலும் மிகச்சிறந்த புலமை பெற்றார். டைனேவில் உள்ள ஒரு மருந்து நிறுவனத்தில் பயிற்சியாளராகச் சேர்ந்தார். பின்னர் மாவ்சன் என்ற வேதிப்பொருட்கள் தயாரிப்பு நிறுவனத்தில் பங்குதாரராக உயர்ந்தார்.
மேற்கோள்கள்
பகுப்பு:1828 பிறப்புகள் பகுப்பு:1914 இறப்புகள் பகுப்பு:ஆங்கிலேய வேதியியலாளர்கள் பகுப்பு:ஆங்கிலேயக் கண்டுபிடிப்பாளர்கள் பகுப்பு:ஆங்கிலேய இயற்பியலாளர்கள்
தஞ்சாவூர் மக்களவைத் தொகுதி
தஞ்சாவூர் மக்களவைத் தொகுதி (Thanjavur Lok Sabha constituency), தமிழ்நாட்டின் 39 மக்களவைத் தொகுதிகளுள், 30வது தொகுதி ஆகும். இத்தொகுதியில் 1952 ஆம் ஆண்டு முதல் தேர்தல் நடந்து வருகிறது.
தொகுதி மறுசீரமைப்பு
தஞ்சாவூர் மக்களவைத் தொகுதியில் முன்பு ஒரத்தநாடு, திருவோணம், தஞ்சாவூர், திருவையாறு, பாபநாசம், வலங்கைமான் (தனி) ஆகிய சட்டசபைத் தொகுதிகள் இருந்தன. புதுக்கோட்டை மக்களவைத் தொகுதியில் இடம் பெற்றிருந்த பட்டுக்கோட்டை, பேராவூரணி தொகுதிகள் ஆனது, தஞ்சாவூர் மக்களவைத் தொகுதியில் புதிதாக இடம் பெற்றன. அதே போன்று நாகப்பட்டினம் மக்களவைத் தொகுதியில் இடம் பெற்றிருந்த மன்னார்குடி தஞ்சாவூர் மக்களவைத் தொகுதியில் புதிதாக இடம் பெற்றது. முன்பு தஞ்சாவூர் தொகுதியில் இருந்த திருவோணம், பாபநாசம், வலங்கைமான் ஆகிய தொகுதிகள் நீக்கப்பட்டன. தஞ்சாவூர் மக்களவைத் தொகுதியில் உள்ள அனைத்து சட்டமன்றத் தொகுதிகளும், பொது தொகுதிகளாகும்.
சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:
மக்களவை உறுப்பினர்கள்
இதுவரை இத்தொகுதியில் மக்களவை உறுப்பினர்களாக இருந்தவர்களின் பட்டியல்:
முக்கிய வேட்பாளர்கள்
இத்தேர்தலில், திராவிட முன்னேற்றக் கழகத்தை சேர்ந்த வேட்பாளர் எஸ். எஸ். பழனிமாணிக்கம், தமிழ் மாநில காங்கிரசு கட்சி வேட்பாளரான, நடராஜனை 3,68,129 வாக்குகள் வேறுபாட்டில் தோற்கடித்தார்.
அனுபமா
அனுபமா (Annupamaa) ஓர் தமிழ்த் திரைப்படப் பின்னணிப் பாடகியாவார். ஏ. ஆர். ரகுமான் இசையமைப்பில் திருடா திருடா படத்தில் இடம்பெற்ற கொஞ்சம் நிலவு பாடல் தான் அனுபமா பாடிய முதல் திரைப்படப் பாடல் ஆகும்.
மேற்கோள்கள்
பகுப்பு:1968 பிறப்புகள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:1967 பிறப்புகள் பகுப்பு:வாழும் நபர்கள் பகுப்பு:சென்னைப் பாடகர்கள் பகுப்பு:தமிழ்நாட்டுப் பெண் இசைக்கலைஞர்கள்
டிஎன்ஏ அங்கங்களின் தகவற்களஞ்சியம்
செப்டம்பர் 5, 2012 அன்று, இத்திட்டத்தின் துவக்க முடிவுகள் ஒருங்கிணைந்த 30 ஆய்வுத்தாள்களாக இயற்கை, மரபணுத்தொகை உயிரியல், மற்றும் மரபணுத்தொகை ஆய்வு அறிவியல் இதழ்களில் வெளியிடப்பட்டது. இந்த வெளியீடுகள் முன்பு "பயனில்லாதவை" எனக் கருதப்பட்ட மனித மரபணுத்தொகையில் குறைந்தது 80% குறிமுறையற்ற ஞிழிகிகள் உயிரியல் செயல்பாட்டுடன் இருப்பதாக காட்டுகின்றன. மனித மரபணுத்தொகையில் 98% வரை குறிமுறையற்ற ஞிழிகிகளாக இருப்பதால் இந்தக் கண்டறிதல் மிகவும் முகனையான ஒன்றாகும்.
குறிப்புக்கள்
பகுப்பு:உயிரியத் தரவுத்தளங்கள் பகுப்பு:டி. என். ஏ
புதுவை தாவரவியல் பூங்கா
புதுவை இந்திய நாட்டில் உள்ள ஒரு யூனியன் பிரதேசம் ஆகும் .இங்கே சுற்றுலா வருபவர்கள் உள்ளநாட்டிலும் வெளிநாட்டிலும் இருந்தும் பலர் வருகிறார்கள் .சுற்றுலா வருபவர்கள் பெரிதும் கவர கூடிய ஒரு சுற்றுலா மையம் ஆக புதுவை தாவரவியல் பூங்கா திகழ்கிறது .சுற்றுலா வரும் பயணிகளை கவரும் பொருட்டு இங்கு பல வகை செடி கொடிகள் அறிய வகை மரங்கள் ,இசை நடன நீருற்று ,பூங்காவை சுற்றி வரும் ஒரு தொடர்வண்டி என பல சிறப்பு அம்சங்கள் இங்கு உள்ளன இங்கு பல வகையான கள்ளி செடிகள் காண படுகின்றன
அமைவிடம்
தாவரவியல் பூங்கா புதுவை புதிய பேருந்து நிலையத்தில் இருந்து 1 கிலோமீட்டர் தொலைவில் அமைந்து உள்ளது. பேருந்து மற்றும் ஷேர் ஆட்டோ மூலம் இங்கு செல்லலாம் புதுவை பழைய பேருந்து நிலையம் மற்றும் அன்ன சதுக்கத்தில் இருந்து சில நிமிட நடை பயணத்திலும் இங்கு சென்று அடையலாம். பூங்காவிற்கு வெளிய உழவர் சந்தை ,பான்லே பாலகமும் செயல் பட்டு வருகிறது பல வகை வண்ண மீன்கள் கடல் ஆமை ஒன்றும் இங்குள்ள நீர்வாழ் காட்சிச்சாலையில் பொதுமக்கள் பார்வைக்கு வைக்கப்பட்டு உள்ளது அதனை கண்டு களிக்க கட்டணம் வசூலிக்க படுகிறது.
பார்வை நேரம்
சுற்றுலா வரும் பயணிகள் இங்கு பார்வை இட பார்வையாளர் நேரம் ஒதுக்க பட்டு உள்ளது காலை :-09:00 மணிமுதல் நண்பகல் 12:45 வரை மாலை:- 14:00 மணி முதல் 17:45 வரை பூங்காவை சுற்றி பார்க்க கட்டணம் ஏதும் இல்லை .அனால் நீர்வாழ் காட்சிச்சாலை மற்றும் தொடர்வண்டி பயணத்திற்கு நுழைவு கட்டணம் உண்டு.
வரலாறு
இந்த தாவரவியல் பூங்கா இந்தியாவில் இருக்கும் தலை சிறந்த பூங்காக்களில் ஒன்றாக கருதப்படுகிறது .இதன் பரப்பளவு 22 ஏக்கர் ஆகும். இந்த பூங்கா கலோனியல் பூங்கா என்றும் முற்காலத்தில் அழைக்கபட்டது .1826 ஆம் ஆண்டு தலைசிறந்த தாவரவியலாளர் பெரோட்டேட்(C.S.PERROTET)பல அறிய மற்றும் முக்கிய தாவரங்கள் கொல்கத்தா ,சென்னை ,இலங்கை மற்றும் ரீயூனியன் தீவு ஆகிய இடங்களில் இருந்து கொண்டுவரப்பட்டது .அதாவது 1500 தாவரவகைகளை உள்ள்ளடிகியது.1831 இல் மேலும் பல மரங்கள் மற்றும் செடிகளை நட்டு புனரமைத்து புதியபொலிவு ஊட்டப்பட்டது .இவருடிய நினைவு சின்னம் பூங்காவின் உள்ளே அமைந்து உள்ளதை காணலாம் .1960 ஆம் ஆண்டு பிரெஞ்சு அரசிடம் இருந்து புதுவை முழு அதிகாரம் பெற்ற பிறகு மாநில தோட்டகலை நிர்வாகத்தின் கீழ் கொண்டுவரப்பட்டது. இங்கு இருக்கும் பெரும்பாலான மரங்களுக்கு பெயர் பலகை உண்டு அதில் அந்த மரங்களின் thumbnail|வலது thumbnail thumb
குழந்தைகளுக்கான தொடர்வண்டி
குழந்தைகளுக்கான தொடர்வண்டி1974ஆம் ஆண்டு டிசம்பர் மாதம் 3 ஆம் தேதி துவங்கபட்டது .இந்த தொடர் வண்டிக்கு புலவர் சுப்ரமணிய பாரதியார் பெயர் வைக்கபட்டது .இந்த தொடர் வண்டியில் துவகபட்டபோது இரண்டு பயனர் பெட்டிகள் மட்டும் இருந்தன நிலையத்தின் பெயர் ஜகஜீவன்ராம் என்று வைக்கபட்டது .தொடர்வண்டியின் பாதை சுமார் 0.75 கிலோமீட்டர் ஆகும்
நறுமண தோட்டம்
பூங்காவில் உள்ள 34 மனைகளில் 2 மனைகள் முழுவதுமாக செண்பகம் மற்றும் பாரிஜாத மரங்கள் நடபடுள்ளன ஏப்ரல் மற்றும் மே மாதங்களில் இந்த மரங்கள் பூக்க தொடங்கும் அப்போது அன்னருமணம் அங்கு வருபவர்களை எல்லை இல்ல மகிழ்ச்சியில் ஆழ்த்தும்
தானே புயலின் பொது பூங்காவில் ஏற்பட்ட பாதிப்பு
31 டிசம்பர் 2011 அன்று தானே என்ற மிக கடுமையான புயலினால் புதுவை பாதிப்புக்கு உள்ளானது .புதுவையின் பல இடங்களில் பெருத்த சேதம் ஏற்படுத்திய இந்த புயல் தாவரவியல் பூங்காவில் 300க்கும் மேற்பட்ட மரங்களை வேரோடு சிதைத்து இருந்ததது இதில் பெரிதும் வேதனை அளிக்கும் செய்தி அவற்றில் பல மரங்கள் 150 வருடங்களுக்குமேல் வாழ்ந்த மரங்கள் ஆகும் .டிசம்பர் 2013 பிறகு புயலினால் பாதிகப்பட்ட பசுமை கம்பளம் சீரமைக்க தோட்டகலை மற்றும் வேளாண்துறை சார்பில் 400 தாவரவகை நடப்பட்டு பசுமை கம்பளத்தை மேம்படுத்த திட்டம் இட பட்டது  அது மட்டும் இன்றி ருத்ராட்ச மரம் ஏலக்காய் மற்றும் சில நறுமணம் தரும் மரங்கள் மட்டற்ற மரங்களுக்கு இடையிடையே நட பட்டு உள்ளன.மேலும் தோட்டகலைதுறை பல பசுமைமாற மரங்களை நடவும் அந்த மரங்கள் அருகே சில புதர் செடிகளை நடவும் திட்டம் இடப்பட்டுள்ளது.
ஹாலிவுட் திரைபடத்தில் தாவரவியல் பூங்கா
ஹாலிவுட் திரைப்படம் ஆன லைப் ஒப் பை (life of pie) புதுவை மையமாக கொண்ட கதையை உடைய ஒரு ஹாலிவுட் திரைப்படம் .இந்த படத்தின் முக்கிய கதாபாத்திரம் புதுவையில் பிறந்து வளர்ந்தவராக காட்டப்படும் .அதில் பல காட்சிகள் இந்த தாவரவியல் பூங்காவில் எடுக்கப்பட்டது .இந்த திரைப்படம் பல சர்வதேசிய விருதுகளை வென்றது .இந்த படத்தின் தயாரிப்பாளர் ஆங் லீ  .இந்த படத்தில் வரும் பல மிருககாட்சிச்சாலை சம்பத்தப்பட்ட பல திரைக்காட்சிகள் இந்த பூங்காவில் படமாகபட்டது .இந்த படத்தின் 30 சதவிகித காட்சிகள் புதுவையில் எடுக்கபட்டது .இந்த படத்தின் மூலம் புதுவையின் பல பகுதிகள் உலகுக்கு தெரிய வந்து உள்ளது அதில் தாவரவியல் பூங்கா ஒரு பேரு பங்கு வகிக்கிறது என்பதில் சந்தேகம் இல்லை.
ஜவகர் பாலர் பவன்
இங்கு குழந்தைகளுக்காக ஒரு பலர் பவன் உள்ளது .இந்த பலர் பவனில் ஒரு நூலகம் உள்ளது .அதில் அங்கிலம் ,தமிழ், ஹிந்தி போன்ற பல மொழி புத்தகம் நூற்று கணக்கில் உள்ளது. இங்கு உள்ள வேதியல் ஆய்வு கூடத்தில் பல வேதியியல் பொருள்கள் இருக்கிறது அதனை பயன்படுத்தி மாணவர்கள் தங்கள் ஆய்வுகளை மேற்கொள்ளலாம். மேலும் மிருதங்கம் ,வீணை மற்றும் பல இசை கருவிகளை மாணவர்களுக்கு இங்கு கற்று தர படுகின்றன .இந்த பாலற்பவனில் கலைகளை கற்க உறுபினராக வேண்டும் .இவர் மட்டும் இன்றி கராத்தே மற்றும் தகேவண்டோ போன்ற பல போட்டிகளும் இங்கு நடைபெறும். போட்டியில் பலரும் ஆர்வமுடன் கலந்து கொள்ளுவார்கள் .இந்த ஜவகர் பாலர்பவன் பள்ளிகல்வித்துறையின் கீழ் செயல்பட்டு வருகிறது. 2010 ஆம் ஆண்டு ஜவகர் பாலர் பவன் மற்றும் பள்ளி கல்வி துறை இணைந்து கோடை கால நிகழ்ச்சிகளுக்காக பல பயிற்சிகளை கொடுத்தது அதில் வாய்பாட்டு,வயலின் ,வீணை ,மிருதங்கம்,கிதார்,இசைவிசைபலகை ,மேளம் ,பரதம்,ஓவியம் ,தையல்கலை,கிரிக்கெட் ,சதுரங்கம் ,வலைபந்து அடங்கும் .2006ஆம் ஆண்டு பாலர் பவனில் பயலும் மாணவர்களுக்கு இலவசமாக ரொட்டியும் பாலும் வழங்கப்பட்டது .பால்பவன் சேர்ந்த மாணவர்கள் அவர்களுக்கு மிக பெரும் பெருமையை தேடி தந்து உள்ளனர் .இந்த பாலர் பாவனை சேர்ந்த ரேவதி என்ற புதுடெல்லியில் நடைபெற்ற நிகழ்ச்சியில் பங்குபெற்று பாலஸ்ரீ பட்டம் பெற்றார் .இந்த பாலஸ்ரீ பட்டம் அவருக்கு பரதநாட்டியத்திற்காக வழங்கப்பட்டது. மேலும் மொங்கோலியா நாட்டில் நடைபெற்ற சர்வதேச குழந்தைகள் சபையில் இங்கு இருந்து 5 குழந்தைகள் பங்கு பெற்றனர்
கல் மர படிமங்கள்(அ)தொல்லுயிர் எச்சம் பூங்கா
இங்கு பல நூறு ஆண்டுகளுக்கு முன்னால் இருந்த மரங்கள் தட்ப வெட்ப மாறுதல்களால் கல் மர படிமங்கள் ஆகா மாறிவிட்டன இங்கு இருக்கு கல்மரங்கள் புதுவை அருகில் உள்ள திருவக்கரை பகுதியில் இருந்து கொண்டு வர பட்டவை ஆகும். thumbnail|தொல்லுயிர் படிமங்கள் thumbnail|தொல்லுயிர் படிமங்கள்
வெளிஇணைப்புகள்
பகுப்பு:புதுச்சேரி பகுப்பு:இந்திய_தேசியப்_பூங்காக்கள்
ராஜமன்னார் குழு
மாநில உறவுகளை ஆராய 1969இல் தமிழக அரசால் நிறுவப்பட்டது
இதன் உறுப்பினர்கள் லட்சுமணசாமி முதலியார், சந்திரா ரெட்டி
1971 இல் இது அறிக்கையை சமர்ப்பித்தது
இதன் முக்கிய பரிந்துரைகள்
திட்ட குழுவினை கலைத்தல்
அனைத்திந்திய பணிகள் கலைப்பு
சரத்து 356 மற்றும் 365 நீக்கம்
மத்திய பட்டியலில் உள்ள சில பகுதிகள் மாநில பட்டியலில் மாற்றம்
எஞ்சிய அதிகாரங்கள் மாநில பட்டியலில் சேர்ப்பு
கவர்னரின் விருப்பம் உள்ளவரை மாநில அமைச்சரவை பதவி வகிக்கலாம்  என்ற வாக்கியம் நீக்கம் மத்திய மாநில அரசுகளுக்கு இடையிலான உறவுகள் குறித்து ஆராய்வதற்காக தமிழக அரசு பி.வி.ராஜமன்னார் தலைமையில் ஒரு குழுவை அமைத்தது.னசென்னைப் பல்கலைக் கழகத்தின் முன்னாள் துணைவேந்தர் ஏ.லெட்சுமண முதலியார் மற்றூம் ஆந்திராவின் முன்னாள் தலைமை நீதிபதி பி.சந்திரா ரெட்டி ஆகியோரும் இதில் அங்கம் வகித்தனர். இக்குழு மே 27, 1971 ஆம் ஆண்டில் அமைக்கப்பட்டது.
பகுப்பு:இந்திய வரலாறு பகுப்பு:இந்திய மாநிலங்களும் பிரதேசங்களும்
அஞ்சலி பெந்தார்க்கர்
அஞ்சலி பெந்தார்க்கர் (Anjali Pendharker, பிறப்பு: சூலை 7 1959), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஐந்து பெண்கள் தேர்வுத் துடுப்பாட்டப் போட்டிகளிலும், 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984 - 1985 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1982 - 1985 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
மேற்கோள்கள்
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1959 பிறப்புகள் பகுப்பு:வாழும் நபர்கள்
நிறம் வளர்த்தி 3
மேற்கோள்கள்
பகுப்பு:வேதியியல் பகுப்பு:ஒளிப்படக்கலை வேதிப்பொருட்கள்
பரமசு, நியூ ஜேர்சி
பரமசு  (Paramus) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 27.246 சதுர கிலோ மீற்றர் பரப்பளவைக் கொண்டுள்ளது. இதில் 27.117 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.129 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 26,342 ஆகும். பரமசு நகரத்தின் மக்கள் தொகை அடர்த்தி ஒரு கிலோ மீற்றருக்கு 971.4 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
மனப்பாடம் செய்தல்
மனப்பாடம் செய்தல் (Rote learning) ஒரு கற்கும் முறை ஆகும். இந்த முறையில் கற்பவர் திரும்ப-திரும்ப, கற்க வேண்டியதைக் கேட்பார் அல்லது படிப்பார். நினைவாற்றல் இந்த முறையின் அடிப்படை ஆகும்.
மனப்பாடம் செய்தலும் புத்தியை தீட்டி யோசித்தலும்
மனப்பாடம் செய்தல் படித்த அல்லது கேட்ட ஒன்றை நினைவுக்கு கொண்டு வர மிகவும் பயன்படும். எடுத்துக்காட்டாக இது தொலைபேசி எண்ணை நினைவுக்கு கொண்டு வரும். இந்த முறை அடிப்படை கற்றலுக்கு மிகவும் பயன்படும். இது சிறு வயதில் பெருக்கல் அட்டை, எழுத்துக்கள், எண்கள் ஆகியவற்றை கற்க இன்றியமையாததாகும். கணித வாய்ப்பாடுகளையும், வேதியியல் வாய்ப்பாடுகளையும் நினைவுக்கு கொண்டு வர இம்முறை பயன்படுகிறது. புதிய பாடத்திட்டங்கள் இந்த வாய்பாடுகள் எவ்வாறு வருகின்றன என்று மாணவர்கள் அறிய வழி வகுக்கின்றன. இந்த முறை ஒரு பாடத்தை அடிப்படையாக கற்க பயன்படுகிறது; ஆனால் பாடத்தின் ஆழத்தில் சென்று படிக்க பயன்படுவதில்லை. மனப்பாடம் செய்தவர்கள் தாங்கள் எழுதியதை அல்லது படித்ததை புரிந்து கொண்டதாக தவறான கண்ணோட்டம் கொள்ள வாய்ப்புள்ளது. இந்த முறை மேலைநாடுகளின் புதிய பாட திட்டங்களில் தவிர்க்க முயற்சிக்கப்பட்டாலும் கணிதத்தில் மனப்பாடத்திற்கு அவசியம் இருப்பது ஏற்கப்பட்டுள்ளது.
நிறைய தகவல்களை மனப்பாடமாக வைத்திருப்போர் நல்ல முறையில் முடிவுகள் எடுக்கும் திறமை வாய்ந்தோராக உள்ளனர் என்ற கருத்தும் முன்வைக்கப்படுகின்றது. உதாரணமாக தமிழக முன்னாள் முதல்வர் காமராஜரின் முடிவெடுக்கும் திறமைக்கு அவரது சிறந்த மனப்பாடத்திறமை காரணமாகக் கூறப்படுகின்றது.
நாடுகளும் கலாச்சாரங்களும் பின்பற்றுபவை
இந்த மனப்பாடம் செய்தல் முறை இந்தியா,பிரேசில்,பாகிஸ்தான்,சீனா,மலேசியா,சிங்கப்பூர்,ஜப்பான்,ரோமானியா,இத்தாலி,துருக்கி ஆகிய நாடுகளின் பள்ளிகளில் பின்பற்றப்படுகிறது. இந்த நாடுகளில் உள்ள மாணவர்கள் உலக அளவில் நடக்கும் தேர்வுகளில் நல்ல மதிப்பெண்களை பெறுவர்.சீனாவில் இந்த முறை மிகவும் பாராட்டப்படும்.
இந்த முறை பல நாடுகளில் பாராடப்பட்டவை ஆகும். இது சீனாவிலும் ஜெர்மனியிலும் அறிவு மாணவர்கள் மீது தள்ளும் முறை என்று குறிப்பிடப்படுகிறது. இதற்கு பிரெஞ்சிலும் சிறப்பு பெயர் உண்டு. இந்த முறை இந்தியாவில் மிகுதியாக பின்பற்றப்படுகிறது. குறிப்பாக மாணவர்கள் பெருக்கம் அட்டைகளையும், பாடல்களையும் படிக்க வேண்டும். உதாரணத்திற்கு, தமிழ் மாணவர்கள் திருக்குறளை மனப்பாடம் செய்ய வேண்டும்.
அமெரிக்கா
அமெரிக்காவில் என்.சி.டி.எம்(NCTM) என்ற அரசாங்க உறுப்பு தம் மாணக்கர்கள் சுறுசுறுப்பாக கற்கவும், நன்றாக ஆராயவும் வழி வகுக்கின்றன. கணிதத்திலும் அறிவியலிலும் பெருக்கல் அட்டைகளையும், நீர் கொதிக்கும் வெப்பம் ஆகியவற்றை மாணவர்கள் மனப்பாடம் செய்ய வேண்டுமா என்ற கேள்வி நீடித்து வருகிறது.
மதங்கள்
இம்முறை பல மதங்களில் இடம் பெறுகின்றது. இந்திய மதங்களான இந்து மதத்திலும், புத்த மதத்திலும் இடம் பெறுகின்றது. முஸ்லிம் மாணவர்கள் இம்முறையில் குரானை கற்கின்றனர். யூதர்களும், கிறிஸ்துவர்களும் இம்முறையில் தங்கள் மதப்புதங்கங்களைக் கற்கின்றனர். இம்முறை புத்தகங்கள் தோன்றியதற்கு முன் மத சட்டங்களையும், தகவல்களையும் ஒரு தலைமுறையிலிருந்து அடுத்த தலைமுறைக்கு கொண்டு செல்ல வழி வகுத்தது.
கணிதம்
இம்முறை கணித வாய்ப்பாடுகளை கற்க மிகவும் பயன்படுகின்றன. குறிப்பாக மனப்பாடம் செய்தலும், புத்தியைத் தீட்டி யோசித்தலும், அவற்றால் பெற்ற முடிவுகளும், கணித பாடத்தை முழுமையாக கற்க இன்றியமையாததாகக் கருதப்படுகின்றன.
இசை
வேதங்களும்,வேதத்தின் பகுதியான உபநிடதங்களும், தமிழ் இலக்கியங்களும் இம்முறையில் கற்கப்பட்டன. ஒரு இசையை தொடர்ந்து கேட்டால் அந்த இசை கேட்பவர் மனதில் பதிந்து விடும்.
மேற்கோள்கள்
பகுப்பு:கல்வி
டாக்டர் நாவலர் நெடுஞ்செழியன் பொறியியல் கல்லூரி
டாக்டர் நாவலர் நெடுஞ்செழியன் பொறியியல் கல்லூரி (Dr. Navalar Nedunchezhiyan College of Engineering) என்பது தமிழ்நாட்டின், கடலூர் மாவட்டத்தில் உள்ள ஒரு பொறியியல் கல்லூரி ஆகும். இது ஆறுமுகம் குழு கல்வி நிறுவனங்களின், ஆறுமுக முதலியார் சொர்ணம் கல்வி அறக்கட்டளையால் உருவாக்கப்பட்டது ஆகும்.
வரலாறு
இந்த கல்லூரி 1995 இல் 'கல்வி காவலர்' திரு ஏ. கிருஷ்ணசாமி எம்.ஏ, பிஎட். என்பவரால் நிறுவப்பட்டது. இந்த கல்லூரியின் தலைவராக லயன். கே.ராஜா பிரதாபன், பி.எஸ்சி. உள்ளார்.
அமைவிடம்
இக்கல்லூரி வளாகமானது 3   சென்னை - திருச்சி தேசிய நெடுஞ்சாலையில் (என்.எச் - 45) தொழுதூருக்கு  மேற்கே 3 கி.மீ. தொலைவில் அமைந்துள்ளது. தொழுதூரானது 245  சென்னைக்கு தெற்கே 245 கி.மீ தொலைவிலும்   திருச்சிக்கு வடக்கே 75 கி.மீ. தொலைவிலும் அமைந்துள்ளது.
அங்கீகாரம்
இந்த கல்லூரிக்கு AICTE ஒப்புதல் அளித்துள்ளது. மேலும் இந்த கல்லூரியானது அண்ணா பல்கலைக்கழகத்துடன் இணைவுபெற்றுள்ளது.
குறிப்புகள்
பகுப்பு:கடலூர் மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள் பகுப்பு:அண்ணா பல்கலைக்கழக இணைவுக்கல்லூரிகள்
பேஷ்வா
பேஷ்வா (ஆங்கிலம்: Peshwa; மராத்தி: पेशवे) என்றால் தலைமை அமைச்சர் என்று பொருள். மராத்தியப் பேரரசர் சாகுஜி தான் முதன்முதலில் தனது மராத்திய பேரரசின் (தேசஸ்த் பிராமணர்), பேஷ்வா எனும் பிரதம அமைச்சர் பதவியில் 1713-இல் பாலாஜி விஸ்வநாத்தை அமர்த்தினார். தலைமை அமைச்சர்களான பேஷ்வாக்கள் பின்னர் மராட்டிய இராணுவத்தையும் கட்டுப்படுத்தினர். பேஷ்வாக்களின் பரம்பரையினர், மராத்தியப் பேரரசின் பிரதம அமைச்சர்களாகவும், தலைமைப் போர்ப்ப்டைத் தலைவர்களாகவும் செயல்பட்டனர்.
முகலாயப் பேரரசின் பெரும் பகுதிகளை பேஷ்வாக்களின் காலத்தில் மராத்தியப் பேரரசு வெற்றி கொண்டது. சத்திரபதி சிவாஜியின் பேரனின் ஆட்சிக்காலத்திற்குப் பின் மராத்தியக் கூட்டமைப்பை உருவாக்கி, முகலாயர்களை வென்று, மராத்தியப் பேரரசை வட இந்தியாவில் விரிவாக்கினர்.
1857ல் சிப்பாய் கிளர்ச்சிக்கு தலைமை தாங்கியவர்களில் ஒருவரான நானா சாகிப், மராத்தியக் கூட்டமைப்பின் இறுதி பேஷ்வாவான இரண்டாம் பாஜி ராவால் தத்தெடுக்கப்பட்டவர்.
வெளி இணைப்புகள்
பகுப்பு:மராட்டியப் பேரரசு * பகுப்பு:மராத்தியர்கள்
தசையூட்டமற்ற பக்க மரப்பு நோய்
thumb|250px|புகழ் பெற்ற இயற்பியல் அறிஞர் [[ஸ்டீஃவன் ஹாக்கிங் இந்நோய் பெற்றவர்களில் ஒருவர்]] தசையூட்டமற்ற பக்க மரப்பு நோய் (amyotrophic lateral sclerosis - ALS) என்பது ஒரு நரம்பு தொடர்பான நோய். இந் நோய் இயக்க நரம்பணு நோய் (motor neuron disease), அல்லது லூ கெரிகு நோய் என்றும் அறியப்படுகின்றது. இது குறிப்பாக தன்னார்வ இயங்கு தசைகளான எலும்புத்தசைகளைக் கட்டுப்படுத்தும் நரம்பணுக்களில் இறப்பை ஏற்படுத்தும் ஒரு நோயாகும். இது நரம்பணுச்சிதைவு (en:Neurodegeneration) ஏற்படுத்துகிறது.
இந்நோயின் அறிகுறிகளாகத் தசையிறுக்கம், தசைத்துடிப்பு என்பன ஏற்படுவதுடன் தசையின் பருமன் குறைந்து செல்வதனால், படிப்படியாக தசைகளில் பலவீனம் அதிகரித்துச் செல்லும். இந்நோயின் தாக்கத்தால் பேசுதல், விழுங்குதல், இறுதியில் மூச்சுவிடல் போன்ற செயற்பாடுகளைச் செய்ய இயலாமல் போகும்.
இதற்கான காரணம் 90 - 95% மானோரில் அறியப்படவில்லை. ஏனையை 5 - 10% மானோருக்குப் பெற்றோரிலிருந்து மரபு வழி இந்நோய் கடத்தப்படுகின்றது. அவ்வாறு கடத்தப்படும் நிகழ்வுகளில் அரவாசியானவை, இதற்குக் காரணமான இரண்டு மரபணுக்களில் ஒன்றால் ஏற்பட்டதாக இருக்கின்றது.. நோய் அறுதியிடலானது, நோய் அறிகுறி, நோய் உணர்குறி (Signs and Symptoms) போன்றவற்றைக் கொண்டும், ஏனைய காரணங்களைப் பொருத்தமற்றவை என்று நீக்கும் சோதனை முறையிலும் செய்யப்படுகின்றது.
இந்நோய்க்கான நிரந்தரத் தீர்வாக எதுவும் இன்னமும் அறியப்படவில்லை. ரிலுசோல் ( riluzole) எனப்படும் ஒரு மருந்து, வாழ்வுக்காலத்தை 2-3 மாதங்கள் பின்போடுவதற்கு உதவும். மூக்கு வழியாகக் காற்றோட்டம் வழங்குவதன் மூலம் (en:Non-invasive ventilation) வாழ்க்கைக் காலத்தை நீடிப்பதுடன், தரத்தையும் முன்னேற்றலாம்.
எந்த வயதிலும் இந்நோய் ஏற்படக் கூடுமாயினும், பொதுவாக 60 வயதிற்கு மேலானவர்களுக்கும், மரபுவழி வருவதாயின் 50 வயதிற்கு மேலானவர்களுக்கும் நோய்த் தாக்கம் ஆரம்பிக்கும். பொதுவாக நோய்வாய்ப்பட்ட ஒருவர், நோய் ஆரம்பித்த காலத்திலிருந்து சராசரியாக இரண்டு தொடக்கம் நான்கு ஆண்டுகளே வாழும் வல்லமை கொண்டிருக்கிறார். 10% மானோர் 10 ஆண்டுகளுக்கும் மேலாக வாழ்ந்திருக்கின்றார்கள். அனேகமானோர் மூச்சியக்கம் நின்றுபோவதனாலேயே இறக்கின்றனர். உலகின் பல பகுதிகளிலும், இந்நோயால் தாக்கப்படுவோரின் வீதம் அறியப்படவில்லை. ஐரோப்பாவிலும், ஐக்கிய அமெரிக்க மாநிலத்திலத்திலும் ஒவ்வொரு ஆண்டிலும், 100,000 பேரில் இரண்டு அல்லது மூன்று பேர் இந் நோய்த் தாக்கத்திற்கு ஆளாகின்றனர்.
தசையை இயக்கும் நரம்பணுக்கள் படிப்படியாய்க் கெட்டு சிதைவடைவதால் உடலில் உள்ள நம் விருப்பத்தால் இயக்க்கப்படும் தசைகள் எல்லாம் இயக்க இயலாமல் பழுதடைகின்றன. தசைகளை இயக்க நரம்புவழி வரும் உடலியக்கச் செய்திகள் மெல்ல மெல்ல அருகி, கடைசியில் மூளை செய்திகள் அனுப்பும் வல்லமையையே இழந்து விடுகின்றது. ஆனால் இந்நோயினால் நோயுற்றவர்களின் மூளையின் சிந்திக்கும் ஆற்றல் முதலான மூளையின் பிற இயக்கங்களில் கெடுதி (பாதிப்பு) ஏதும் ஏற்படுவதில்லை. உடல் இயக்கம் மிகவும் கெட்டாலும் மூளையின் நினைவாற்றல், அறிவாற்றல், அவர்களின் ஆளுமை இயல்புகள் ஏதும் மாற்றம் அடைவதில்லை.
சொல்லாக்கம்
இந் நோயின் பெயரில் உள்ள அமையோட்ரோபிக் என்னும் சொல் கிரேக்க மொழியில் இருந்து பெறுவதாகும். இது மூன்று சொற்களால் ஆனது : அ + மையோ + ட்ரோபிக் (அ = அல்ல, மையோ = தசை, ட்ரோபிக் = ஊட்டம்) அதாவது தசை ஊட்டம் பெறாமை என்பது அதன் பொருள். லேட்டரல் என்பது பக்கக் கிளை என்னும் பொருள் தரும். அதாவது தண்டுவடத்தின் பக்கங்களில் கிளைக்கும் நரம்புகள் தசைகளைக் கட்டுப்படுத்தும் பகுதியைக் குறிக்கும். ஸ்க்லெரோசிஸ் என்பது இருகிக் கெடுவது என்னும் பொருள் தரும். எனவே இது நரம்பணுக்களின் குறைபாடால் தசைகள் ஊட்டம் பெறாமல் உடல் குறைவுறும் நோய் ஆகும்.
வரலாறு
1824 இல் சார்ல்ஸ் பெல் (Charles Bell) என்பவரால் இந் நோய் குறித்த விளக்கம் கொடுக்கப்பட்டுள்ளது. பின்னர் 1869 இல் ஜீன் மார்ட்டின் சார்கொட் (Jean-Martin Charcot) என்பவரால் இந்த நோயின் உணர்குறிகளுக்கும், நரம்புப் பிரச்சனைகளுக்கும் இடையிலான தொடர்பு முதன் முதலாக விளக்கப்பட்டது. அதன் பின்னர் 1874 இல் அவர் தசையூட்டமற்ற பக்க மரப்பு நோய் (Amyotrophic lateral sclerosis) என்ற பெயரைக் கொடுத்தார். 20ஆம் நூற்றாண்டில் இந்நோய் தொடர்பில் பரவலாகப் பலரும் அறிந்து கொண்டனர். 1939 இல் அடிபந்தாட்ட வீரரான லூ கெரிகு என்பவர் இந்நோயால் பீடிக்கப்பட்டமையால், ஐக்கிய மெரிக்காவிலும், பின்னர் பிரபல அறிவியலாளர் ஸ்டீவன் ஹாக்கிங் இந்நோயால் பீடிக்கப்பட்டமையால் உலகளவிலும் பரவலாகப் பலரும் இந்நோய்பற்றி அறிந்து கொண்டனர். 2014 இல் பனிக்கட்டி வாளி அறைகூவல் என்னும் ஓர் செயற்பாட்டை பலரும் நிகழ்ப்படமாக எடுத்து இணையத்தில் வெளியிட்டதன் மூலம் இந்நோய் தொடர்பான விழிப்புணர்வைப் பரவலாக்கினர்.
அறிகுறிகளும், உணர்குறிகளும்
நரம்பணுக்களின் இறப்பினால் ஏற்படும் இந்தச் சீர்குலைவினால் தசைப் பலவீனம், தசைச் சுருக்கம், தசைத் துடிப்பு என்பன ஏற்படும். சிறுநீர்ப்பை, குடல் போன்றவை தொடர்ந்து தொழிற்பட்டாலும், இந் நோயினால் பாதிக்கப்படும் ஒருவருக்கு இச்சைவழி இயங்கு தசைகள் தொடர்பான இயக்கங்களை ஆரம்பிக்கவோ, அல்லது கட்டுப்படுத்தவோ முடியாத நிலை ஏற்படும். நோயின் இறுதி நிலையை அடையும்வரை கண்ணின் அசைவைக் கட்டுப்படுத்தும் தசைகள் இயங்கிக் கொண்டிருந்தாலும், இறுதி நிலையில், அதுவும் நின்று போகும்.
உணர்வு நரம்புகளும், தன்னிச்சை நரம்பு மண்டலமும் பொதுவாக இந் நோயால் பாதிப்படைவதில்லை. அதாவது பார்த்தல், கேட்டல், நுகர்தல், சுவைத்தல், தொட்டுணர்வு ஆகியவற்றில் குறைபாடு இருப்பதில்லை.
நோய் குறித்த விழிப்புணர்வு இயக்கம்
இந்த நோயைக் குறித்த விழிப்புணர்வை கூட்டும் பொருட்டு ஆகத்து 14 அன்று பல உயர்நுட்ப நிறுவனங்களின் தலைவர்கள் தங்கள் மீது பனிக்குளிரூட்டிய நீரைக் கொட்டிக் கொண்டு பரப்புரை ஆற்றினர்.
மேற் சான்றுகள்
பகுப்பு:நோய்கள்
உருது
உருது (Urdu) 13-ஆம் நூற்றாண்டில் உருவான ஒரு இந்தோ-ஐரோப்பிய மொழியாகும். உருது, இந்தியுடன் சேர்த்து "இந்துஸ்தானி" என அழைக்கப்படுகின்றது. மண்டரின், ஆங்கிலம் ஆகியவற்றுக்கு அடுத்தபடியாக மூன்றாவது கூடிய அளவு மக்களால் புரிந்து கொள்ளப்படக்கூடியது இந்துஸ்தானியேயாகும். தாய் மொழியாகப் பேசுபவர்களின் எண்ணிக்கையின் அடிப்படையில் உருது உலகின் 20-ஆவது பெரிய மொழியாகும். 6 கோடி மக்கள் இதனைத் தாய் மொழியாகக் கொண்டுள்ளார்கள். இரண்டாவது மொழியாகக் கொண்டுள்ளவர்கள் உட்பட 11 கோடிப் பேர் இதனைப் பேசுகிறார்கள். உருது பாகிஸ்தானின் அரசகரும மொழியாகவும், இந்தியாவின் அரசகரும மொழிகளுள் ஒன்றாகவும் விளங்குகிறது. முகலாய அரசர்கள் இந்தியாவிற்கு படையெடுத்து வந்த காலகட்டத்தில் அவர்களின் படையிலிருந்த பார்சி, அரபி, துருக்கி மொழிகளைப் பேசிய படை சிப்பாய்களுக்கும், அப்படையில் இணைந்த கடிபோலி (ஹிந்தியின் ஒரு கிளை மொழி) பேசிய ஹிந்து சிப்பாய்களுக்குமிடையே ராணுவக் கூடாரங்களில் ஏற்பட்ட மொழி பரிவர்த்தனையில் தோன்றிய மொழி. ராணுவக் கூடாரங்களில் தோன்றி, பரவி செழிப்படைந்ததால்தான் 'உருது' எனறு பெயர் பெற்றது. துருக்கி மொழியில் ராணுவம் தற்காலிகமாக தங்கும் இடங்களை (army camps) ஒர்து என்றே அழைப்பர்.
மேற்கோள்
பகுப்பு:இந்திய-ஆரிய மொழிகள் பகுப்பு:பாக்கித்தானின் மொழிகள் பகுப்பு:இந்திய மொழிகள் பகுப்பு:உருது மொழி
மாபுராணம்
மாபுராணம் என்பது ஒரு பழந்தமிழ் இலக்கண நூல் ஆகும். இது இரண்டாம் தமிழ் சங்க காலத்தியதாகக் கருதப்படுகிறது. இது தொல்காப்பியத்திற்கு முற்பட்டது. பெருந் தொன்னூல் என்ற தமிழ்ப் பெயருக்கு மாபுராணம் என்பது வடமொழிப் பெயராகும். புராணம் என்று பெயரிட்டு செய்யுள் இலக்கணம் முதலாவதாக பல்வகை இலக்கணமும் கூறுதல் வடநூலாருக்கு உடன்பாடு. இதனை வடநூல் அக்னி புராணத்தால் அறியலாம். இம்மாபுராணம் பெரும்பான்மை வெண்பாவும், சிறுபான்மை சூத்திரமுமாக இருந்தது.
அகத்தியர் இயல், இசை, நாடகம் முதலிய எல்லாவற்றிற்கும் பரந்து விரிந்த இலக்கணம் அமைத்தார் என்றும் மாபுராணம் ஆசிரியர் அவற்றுள் ஒவ்வொரு பகுதியை எடுத்து தொகை, வகை வாரியாகக் கூறினார் என்றும் கொள்ளலாம்.
மாபுராணத்தை எழுதியவர் குறுமுனிவரின் மாணாக்கர் பன்னிருவரில் சிகண்டி என்னும் முனிவர் ஆவார். அநாகுலன் என்ற பாண்டியனுக்கும் திலோத்தமை என்ற பெண்ணுக்கும் பிறந்த சாரகுமாரன் பாண்டியன் இசையறிதல் பொருட்டு இந்நூல் இயற்றப்பட்டது.
மேற்கோள்கள்
பகுப்பு:தமிழ் இலக்கண நூல்கள் பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்